खरगोन| भगवान परशुराम का जन्मोत्सव नगर में उत्साह के साथ मनाया गया। इस अवसर पर शोभायात्रा निकाली गई जो नगर के प्रमुख मार्गो से होते हुए कार्यक्रम स्थल खेड़ापति माता मंदिर प्रांगण पहुंची। सर्व कल्याण ब्राह्मण सेवा समिति के संजीव शर्मा, बरेली से आए राजीव पालीवाल, राधेश्याम शर्मा, नीलेश शर्मा ने सभा को संबोधित किया। पुरुषोत्तम, विनोद त्रिपाठी, पंडित संतोष शास्त्री ने भी अपने विचार रखे। कार्यक्रम का सफल संचालन संजीव शर्मा एवं भुवनेश शर्मा ने किया। अंत में सभी अतिथियों का आभार श्रीकांत शर्मा ने माना।